L'Ajuntament adquirix una planta baixa per a convertir-la en un centre d'interpretació de la Guerra Civil a Sagunt
15 de desembre 2021

![](/media/gerifr0l/c-firma-inmueble.jpg?width=850&height=566.9886363636364)

L'Ajuntament de Sagunt, mitjançant les regidories de Patrimoni Cultural i Industrial i Memòria Històrica, ha adquirit una planta baixa situada al carrer Sant Francesc, en l'antic edifici del Sindicat de Regs, per un import de 30.000 euros. A més, l'immoble disposa d'un soterrani que va ser un refugi durant la Guerra Civil i compta amb 90 metres quadrats aproximadament.

Tal com ha indicat el regidor de Patrimoni Cultural i Industrial i Memòria Històrica, Guillermo Sampedro, es pretén convertir la planta baixa en un centre d'interpretació de la Guerra Civil a Sagunt. «**De moment hem adquirit l'immoble i la intenció és posar-lo en valor en dos fases. La primera és el centre d'interpretació en la part de dalt i la segona és la recuperació del propi refugi de la Guerra Civil**», ha destacat.

A més, Sampedro ha assenyalat que el centre d'interpretació tindrà fullets, panells i altres elements relatius a la Guerra Civil, perquè servisca de punt de partida «**per als cinc o sis itineraris que prepararem amb totes les trinxeres, bateries i altres. Eixe serà el punt d'inici de qualsevol futur itinerari basat en nius, trinxeres, etc**».

Respecte a la situació actual del projecte, Guillermo Sampedro ha explicat que «**ara mateix estem fent el projecte de tota la rehabilitació contemplada en el Pla Director de Patrimoni de la Guerra Civil, que ja el tenim, i ara estem preparant els projectes per a traure a licitació. A més, hem pressupostat el que és la museïtzació per al 2022 i l'obertura d'este centre de visitants. Confiem que al llarg de l'any 2022 es puga fer el projecte i posar en marxa este centre d'interpretació**».

Dilluns passat, l'alcalde de Sagunt, Darío Moreno, i el director general de l'Entitat Valenciana d'Habitatge i Sòls (EVha), César Jiménez, van signar esta adquisició, ja que l'immoble pertanyia a l’EVha.

![](/media/maalqxei/c2-firmma.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-adquirix-una-planta-baixa-per-a-convertir-la-en-un-centre-d-interpretacio-de-la-guerra-civil-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-adquirix-una-planta-baixa-per-a-convertir-la-en-un-centre-d-interpretacio-de-la-guerra-civil-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-adquirix-una-planta-baixa-per-a-convertir-la-en-un-centre-d-interpretacio-de-la-guerra-civil-a-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-adquirix-una-planta-baixa-per-a-convertir-la-en-un-centre-d-interpretacio-de-la-guerra-civil-a-sagunt/)